|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o koeficijentima za obračun plaća službenika i namještenika u upravnim tijelima Koprivničko-križevačke županije  |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke.Razlog donošenja nove Odluke o koeficijentima za obračun plaće službenika i namještenika u upravnim tijelima Koprivničko-križevačke županije (u daljnjem tekstu: Odluka) leži u činjenici da će Koprivničko-križevačka županija na temelju Zakona o sustavu državne uprave („Narodne novine“ broj 66/19.) kao i posebnih zakona koji su većinom objavljeni u „Narodnim novinama“ broj 98/19., razmjerno povjerenim poslovima preuzeti predstojnika, državne službenike, namještenike, pismohranu i drugu dokumentaciju te opremu i sredstva za rad Ureda državne uprave u Koprivničko-križevačkoj županiji (u daljnjem tekstu: UDU) Državni službenici i namještenici UDU-a nastavit će obavljati poslove na kojima su zatečeni te imaju pravo na plaću prema dosadašnjim rješenjima, odnosno ugovorima o radu, do donošenja rješenja o rasporedu na odgovarajuća radna mjesta u upravnim tijelima Županije.Pripremljenim nacrtom Odluke određuju se koeficijenti za obračun plaće službenika i namještenika u upravnim tijelima Koprivničko-križevačke županije.Zakonom o plaćama u lokalnoj i područnoj (regionalnoj) samoupravi ("Narodne novine" broj 28/10.) (u daljnjem tekstu: Zakon) propisana su mjerila za određivanje plaća službenika i namještenika u upravnim odjelima i službama jedinica lokalne i područne (regionalne) samouprave, tako je člankom 10. stavkom 1. propisano kako koeficijente za obračun plaće službenika i namještenika određuje odlukom predstavničko tijelo županije, na prijedlog župana, a stavkom 2. istog članka da se koeficijenti određuju unutar raspona koeficijenata od 1,00 do 6,00. Dodatno ograničenje za plaću pročelnika upravnog tijela utvrđeno je člankom 11. Zakona kojim je određeno da se njegova plaća, bez uvećanja za radni staž, ne smije odrediti u iznosu većem od umnoška osnovice i koeficijenta za obračun plaće župana. Uredbom o klasifikaciji radnih mjesta službenika i namještenika u lokalnoj i područnoj (regionalnoj) samoupravi ("Narodne novine" broj 74/10.) (u daljnjem tekstu: Uredba) propisani su nazivi radnih mjesta te su radna mjesta svrstana u kategorije, potkategorije, razine i klasifikacijske rangove. Radna mjesta klasificirana su prema standardnim mjerilima utvrđenima Uredbom i općim i posebnim uvjetima utvrđenima Zakonom o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08. i 61/11.). Člankom 9. Uredbe propisano je da se važnost potkategorije i razine potkategorije radnog mjesta u ukupnoj klasifikaciji radnih mjesta određuje klasifikacijskim rangom koji je određen rednim brojem u Popisu radnih mjesta (koji je sastavni dio Uredbe), a osnova je za vrednovanje radnih mjesta u odluci kojom se uređuju koeficijenti za obračun plaća. Nadalje, Uredbom je omogućeno da se prilikom uređivanja plaća, radna mjesta unutar pojedinog klasifikacijskog ranga mogu jednako ili različito vrednovati s time da radna mjesta s klasifikacijskim rangom višeg rednog broja ne mogu biti vrednovana jednako ili više od radnih mjesta s klasifikacijskim rangom nižeg rednog broja. Iz pripremljenog nacrta Odluke vidljivo je kako su u odnosu na važeću Odluku o koeficijentima za obračun plaća službenika i namještenika u upravnim tijelima Koprivničko-križevačke županije ("Službeni glasnik Koprivničko-križevačke županije" broj 15/17.) **izjednačeni koeficijenti za radno mjesto pročelnika upravnih tijela (članak 2. točka 1. Odluke) s manjom iznimkom. Nadalje, dodani su nazivi pojedinih radnih mjesta (članak 2. točka 7. i točka 21. nacrta Odluke)** **te su izmijenjeni koeficijenti pojedinih radnih mjesta, zbog opsega poslova i dodatnih stjecanja znanja (članak 2. točka 18. i 23. nacrta Odluke, a u svezi s člankom 2. točkom 7. i točkom 21. nacrta Odluke).** |
| Datum dokumenta | listopad 2019. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Nacrt Odluke dostavljen je 18. studenoga 2019. godine Sindikatu državnih i lokalnih službenika i namještenika Republike Hrvatske, Sindikalna podružnica Koprivničko-križevačke županije te isti nije imao primjedbi.Nacrt Odluke dostavljen je i svim pročelnicima upravnih tijela Koprivničko-križevačke županije kao i predstojniku Ureda državne uprave u Koprivničko-križevačkoj županiji 22. listopada 2019. godine, isti nisu imali nikakvih primjedaba. Javno savjetovanje trajalo je 30 dana te je bilo otvoreno od 23. listopada pa do 21. studenoga 2019. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica Bukovčan | Datum:26. studenoga 2019. |

KLASA: 011-04/19-01/12

URBROJ: 2137/1-02/03-19-2

Koprivnica, 26. studenoga 2019.